CELEX: 32020D0608
Language: lv
Date: 2020-04-24 00:00:00
Title: Padomes Lēmums (ES) 2020/608 (2020. gada 24. aprīlis) par to, lai Savienības vārdā parakstītu Nolīgumu starp Eiropas Savienību un Korejas Republiku par dažiem gaisa pārvadājumu pakalpojumu aspektiem

5.5.2020   
               
               
                  LV
               
               
                  Eiropas Savienības Oficiālais Vēstnesis
               
               
                  L 142/1
               
            
         PADOMES LĒMUMS (ES) 2020/608
         (2020. gada 24. aprīlis)
         par to, lai Savienības vārdā parakstītu Nolīgumu starp Eiropas Savienību un Korejas Republiku par dažiem gaisa pārvadājumu pakalpojumu aspektiem
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību un jo īpaši tā 100. panta 2. punktu saistībā ar 218. panta 5. punktu,
         ņemot vērā Eiropas Komisijas priekšlikumu,
         tā kā:
         
                     (1)
                  
                  
                     Padome 2003. gada 5. jūnijā pilnvaroja Komisiju uzsākt sarunas ar trešām valstīm par dažu noteikumu aizstāšanu spēkā esošajos divpusējos nolīgumos ar Savienības līmeņa nolīgumu.
                  
               
                     (2)
                  
                  
                     Komisija Savienības vārdā ir risinājusi sarunas par nolīgumu starp Eiropas Savienību un Korejas Republiku par dažiem gaisa pārvadājumu pakalpojumu aspektiem (“nolīgums”). Sarunas tika sekmīgi noslēgtas, 2008. gada 12. novembrī parafējot nolīgumu.
                  
               
                     (3)
                  
                  
                     Padome 2009. gada 31. martā pieņēma lēmumu par nolīguma parakstīšanu (“2009. gada lēmums”). Tomēr Korejas Republikas nevēlēšanās dēļ nolīgums netika parakstīts.
                  
               
                     (4)
                  
                  
                     2018. gadā Korejas Republika no jauna izteica ieinteresētību parakstīt un noslēgt nolīgumu. Ņemot vērā, ka kopš 2009. gada lēmuma ir parafēti vai parakstīti vairāki jauni divpusēji gaisa pārvadājumu pakalpojumu nolīgumi starp dalībvalstīm un Korejas Republiku, nolīgums ir atjaunināts. Tādēļ ir jāpieņem jauns Padomes lēmums par to, lai nolīgumu parakstītu.
                  
               
                     (5)
                  
                  
                     Nolīguma mērķis ir saskaņot ar Savienības tiesībām divpusējos gaisa pārvadājumu pakalpojumu nolīgumus starp 22 dalībvalstīm un Korejas Republiku.
                  
               
                     (6)
                  
                  
                     Nolīgums būtu jāparaksta,
                  
               IR PIEŅĒMUSI ŠO LĒMUMU.
         
            1. pants
            Ar šo atļauj Savienības vārdā parakstīt Nolīgumu starp Eiropas Savienību un Korejas Republiku par dažiem gaisa pārvadājumu pakalpojumu aspektiem, ņemot vērā tā noslēgšanu (1).
         
         
            2. pants
            Ar šo Padomes priekšsēdētājs tiek pilnvarots norīkot personu vai personas, kas tiesīgas Savienības vārdā parakstīt nolīgumu.
         
         
            3. pants
            Šis lēmums stājas spēkā tā pieņemšanas dienā.
         
         
            Briselē, 2020. gada 24. aprīlī
            
               
                  Padomes vārdā –
               
               
                  priekšsēdētājs
               
               G. GRLIĆ RADMAN
            
         
         
            (1)  Nolīguma tekstu publicēs kopā ar lēmumu par tā noslēgšanu.